Տարեգրքի հրատարակությունը շնորհավորեցին «Վրաստան» թերթի խմբագիր Վան Բայբուրթյանը, բանաստեղծ-թարգմանիչ Անահիտ Բոստանջյանը, բանասիրական գիտությունների թեկնածու Էմմա Ախտյանը, բանաստեղծ-թարգմանիչ Գիվի Շահնազարը, բանաստեղծներ Նարինե Սիրականյանը, Գևորգ Հայասան, Հովհաննես Մարիկյանը և ուրիշներ: Բանախոսները կարևորելով տարեգրքի նշանակությունը ստեղծագործողի գործերը ընթերցողներին ներկայացնելու գործում, նկատեցին, որ անհրաժեշտ է ունենալ տարեգրքի գրախոսությունը, որտեղ կտրվի ժողովածուի գնահատականը, ինչպես նաև այն, որ տարեգիրքը պետք է քննարկվի ավելի նեղ շրջանակներում, գրականության ասպարեզի գործիչների, մասնագետների կողմից: